NOLIKUMS
Ramatas pagasta sporta svētki 2026

Norises datums: 2026.gada 29.augusts
Sacensību norises vieta: 
· Ramatas pagasta sporta laukums un Mazsalacas PII “Dārziņš” teritorija, “Pūcītes”, Ramata, Ramatas pag. , Valmieras nov.

1. MĒRĶIS UN UZDEVUMI
1.1. Popularizēt veselīgu un aktīvu dzīvesveidu, radot iespēju Ramatas pagasta iedzīvotājiem, viņu ģimenēm, draugiem un viesiem iesaistīties daudzveidīgās sporta aktivitātēs un lietderīgi pavadīt brīvo laiku.
1.2. Veicināt regulāru fizisko aktivitāšu piekopšanu bērnu, jauniešu, pieaugušo un senioru vidū, sekmējot fiziskās veselības, garīgās labsajūtas un aktīva dzīvesveida attīstību.
1.3. Noskaidrot spēcīgāko un veiksmīgākos dalībniekus komandu sporta veidos, godinot viņu sportiskos sasniegumus un veicinot godīgās konkurences principus.
2. DALĪBNIEKI
2.1. Sporta svētkos aicināts piedalīties ikviens interesents neatkarīgi no vecuma, dzīvesvietas un fiziskās sagatavotības.
2.2. Katrs dalībnieks drīkst piedalīties vairākās individuālajās un komandu sporta disciplīnās, ievērojot sacensību programmu un nosacījumu, ka dalība vienā disciplīnā netraucē savlaicīgu dalību citās un neietekmē sacensību norisi.
2.3. Katrs dalībnieks uzņemas pilnu atbildību par sava veselības stāvokļa atbilstību distances veikšanai un apliecina to, reģistrējoties. Sacensību organizatori nenes atbildību par dalībnieku iespējamām traumām vai nelaimes gadījumiem sacensību laikā. Par nepilngadīgo personu veselības stāvokli atbild viņu likumīgie pārstāvji.
3. PROGRAMMA:
3.1. no plkst. 9.00-9.50 dalībnieku ierašanās, Ramatas skrējiena un komandu sporta veidu reģistrācija; 
3.2. plkst.10.00 sporta svētku atklāšana;
3.3. plkst.10.15 Ramatas skrējiens;
3.4. no plkst.10.30 individuālās un komandu sporta aktivitātes; 
3.5. plkst.12.00 bērnus piedzīvojumā vedīs MINECRAFT CREEPER; 
3.6. plkst.13.00-14.00 pusdienas pārtraukums Ramatas pagasta estrādē;
3.7. komandu sporta veidu apbalvošana notiks uzreiz pēc attiecīgā komandu sporta veida sacensību noslēguma; 
3.8. plkst. 22.00 nakts zaļumballe Ramatas pagasta estrādē.
4. [bookmark: _Hlk204071844]SPORTA DISCIPLĪNAS:
4.1. Komandu sporta disciplīnas:
	[bookmark: _Hlk109894818]Sporta aktivitātes
	Sporta aktivitātes apraksts
	Dalībnieki

	4x4 volejbols
(no plkst.10.30)
	Noteikumi pie galvenā tiesneša pirms sacensību sākuma.
	Komandā 4 dalībnieki 
(3 vīrieši + 1 sieviete)

	3x3 basketbols
(no plkst.11.00)
	3x3 basketbola sacensības norisināsies divās vecuma grupās:
· U13 grupa – dalībnieki, kuri dzimuši 2013.gadā un jaunāki.
· Pamatgrupa – dalībnieki, kuri dzimuši 2012.gadā un vecāki.
Abās vecuma grupās komandas sastāvu veido 3 spēlētāji, no kuriem 2 ir vīriešu dzimuma pārstāvji un 1 ir sieviešu dzimuma pārstāve. Sacensību noteikumi abām grupām ir vienādi.
Spēle notiek līdz 30 punktiem vai 8 minūtēm atkarībā no tā, kas sasniegts pirmais.
	Komandā 3 dalībnieki
(2 vīrieši + 1 sieviete)

	Jautrības stafete
(no plkst.14.00)
	Detalizēts uzdevumu apraksts komandām tiks iedots līdz sacensību sākumam.
	Komandā 4 dalībnieki
(2 vīrieši + 2 sievietes)

	Dvieļu bols
(no plkst.12.00)
	Dvieļu bola sacensībās aicināti piedalīties bērni un jaunieši vecumā no 7 līdz 15 gadiem (ieskaitot), neatkarīgi no dzimuma.
Katrs komandas dalībnieks satver dvieļa galu. Bumba tiek mesta pāri tīklam ar dvieļa palīdzību, otra komanda bumbu noķer dvielī un met pārī, vai sniedz piespēli komandas biedriem, drīkst veikt 2 piespēles. 
Spēles notiek, ievērojot volejbola spēles pamatnoteikumus. Katra spēle tiek izspēlēta līdz 15 punktiem, un uzvaru gūst komanda, kas sasniegusi 15 punktus ar vismaz divu punktu pārsvaru. Komandas mainās laukuma pusēm pēc tam, kad kāda no komandām sasniegusi 8 punktus.
	Komandā 6 dalībnieki


	Slapjā virves vilkšana
(no plkst.15.00) 
	Sacensības norisināsies divās vecuma grupās:
· Bērni/jaunieši – 3 bērni līdz 10 gadiem + 3 jaunieši 11-15 gadiem.
· Pamatgrupa – 16 gadi un jaunāki.
Abās vecuma grupās komandas sastāvu veido 6 dalībnieki, no kuriem 3 ir vīriešu dzimuma pārstāvji un 3 ir sieviešu dzimuma pārstāves. Sacensību noteikumi abām grupām ir vienādi.
Detalizēts uzdevumu apraksts komandām tiks iedots līdz sacensību sākumam.
	Komandā 6 dalībnieki
(3 vīrieši + 3 sievietes)


4.2. Individuālās sporta aktivitātes:
4.2.1. Ramatas skrējiens – plkst.10.15
4.2.2. Ramatas pagasta “Spēka vīri – spēka sievas” – no plkst.14:00-15:30
4.2.3. Lāzertaga šaušana platformā
4.2.4. Ramatas BUB aktivitāte – plkst.10.30-13.00
4.2.5. Šautriņu mešana
4.2.6. Hokeja golfs
4.2.7. Maisiņu mešana
4.2.8. Netradicionālie basketbola metieni u.c. sporta aktivitātes
5. PIETEIKŠANĀS:
5.1. pieteikšanos komandu sporta veidiem var veikt līdz 28.augusta plkst.15:00, aizpildot pieteikšanos anketu: https://forms.gle/tLyc4Txrcoc8H9YM8;
5.2. komandu sporta veidiem būs iespējams pieteikties uz vietas norises dienā no plkst.09:00, ja netiks sasniegts maksimālais komandu skaits iepriekš reģistrējoties;
5.3. Dalībnieki individuālajām aktivitātēm varēs pieteikties pie konkrētās aktivitātes tiesnešiem. 
6. APBALVOŠANA
6.1. Komandu sporta aktivitātēs ar medaļām tiks apbalvoti 1.-3.vietu ieguvēji;
6.2. Dalībniekiem, kuri piedalīsies visās individuālajās sporta aktivitātēs un būs aizpildījuši sporta bingo kartīti, par dalību sporta svētkos tiks pasniegta piemiņas medaļa un suvenīrs; 
6.3. Gadījumā, ja sportists nevar ierasties uz apbalvošanas ceremoniju, tam ir iespēja saņemt apbalvojumu, vienas nedēļas laikā pēc sporta pasākuma, par to informējot sacensību organizatoru. Pēc šī termiņa noslēgšanās apbalvojumu nebūs iespējams saņemt.

7. PERSONAS DATU APSTRĀDE:
7.1. Personas datu apstrādes pārzinis ir Valmieras novada pašvaldība, reģ.Nr.90000043403, adrese: Lāčplēša iela 2, Valmiera, LV-4201, tel. 64207120; e-pasts: pasts@valmierasnovads.lv
7.2. Personas datu apstrādes tiesiskais pamats – Pašvaldību likums 4.panta 7.punkts, Vispārīgās datu aizsardzības regulas 6.panta 1.punkta c) un e) apakšpunkti.
7.3. Personas datu apstrādes mērķis - īstenot šajā nolikumā noteikto mērķi un uzdevumus.
7.4. Dalībnieka personas dati tiks apstrādāti atbilstoši fizisko personu datu aizsardzības regulējuma prasībām.
7.5. Pārzinis iegūtos personas datus apstrādās līdz mērķa sasniegšanai, izņemot, ja datu uzglabāšanas ilgums noteikts ar normatīvo aktu.
7.6. Pasākuma laikā iespējama personas datu apstrāde fotografējot un/vai filmējot, lai iegūto materiālu izmantotu Valmieras novada pašvaldības publicitātes nolūkos.
7.7. Papildus informācija par personas datu aizsardzību pieejama Pašvaldības mājas lapā: https://www.valmierasnovads.lv/pasvaldiba/informacija/personas-datu-aizsardziba/
sports.valmierasnovads.lv
